Ienie, mienie, maainie, mou – Watter kategese-materiaal moet my gemeente kies? Deel 4: AJK | Om te probeer verstaan
← Ienie, mienie, maainie, mou – Watter kategese-materiaal moet my gemeente kies? Deel 3: Modkats
Ienie, mienie, maainie, mou – Watter kategese-materiaal moet my gemeente kies? Deel 5: LP3/ “Die coolste plan” →
Boodskap: Die boodskap is kindervriendelik en meestal aangebied op ‘n onthoubare manier. Dit koppel die Bybelverhale op ‘n sinvolle manier aan die geestelike waarhede wat kinders moet leer. Veral die tematiese Gr. 4-6 lesse (die Gr. 1-3 lesse is in Bybelverhaal-volgorde) het goeie toepassings.
Prente en aktiwiteite: Die boeke neem in ag dat kinders onthou deur te sien en te doen, en het illustrasies en aktiwiteite wat goed by die boodskappe pas. Dit neem nie, soos party nuwer lesreekse (hierdie boeke het in 1998 ingekom) metodes soos PowerPoint in ag nie.
Die boeke is prakties in die sin dat hulle soms alternatiewe voorstelle maak as hulle eerste voorstel dalk nie sal werk vir jou omstandighede nie, en jou die vorige week, of selfs 2 weke vooraf, waarsku oor spesifieke dinge wat nodig is vir toekomstige lesse.
Die aktiwiteitsboek (Doenboek) vir Gr. 4-6 is (anders as met enige ander reeks hier geresenseer) nie iets wat in die klas gebruik word nie, maar ‘n dagstukkieboek om kinders te leer Bybel lees elke dag. In die handboek vir kategete word nie melding gemaak van Doenboeke nasien nie, en die klas-lesse kan gebruik word sonder dat die kind sy boek byhou. Oordeel self of die Gr. 4-6 Doenboek a) ‘n wonderlike ding – dit leer kinders Bybel lees, en jy sal sorg dat jou gemeente kinders en hul ouers aanmoedig om dit te gebruik of b) ‘n onnodigheid – selfs as jy hierdie lesreeks gebruik, gaan jy nie nie Doenboeke vir Gr. 4-6 bestel nie, net onderwyser-handleidings – is. Die Gr.1-3’s se Doenboeke word in die klas gebruik.
Metode, groepsgewys: Hierdie boeke is bedoel vir kleingroeplesse. Gr1, 2 en 3 is afsonderlike lesboeke, maar in ‘n klein gemeente kan jy Gr. 4-6’e kombineer.
Koste: R85-90 per onderwysershandleiding, R42-48 per werkboek vir kinders
Voorbeelde: Hier is ‘n Gr 1 les en ‘n Gr 4-6 les. Hier is ‘n temalys vir Gr. 1-3 en vir Gr. 4-6.
This entry was posted in Idees vir Sondagskool Kleuterkerk Bybelklubs and tagged AJK, Kategese, Lesboeke. Bookmark the permalink.	← Ienie, mienie, maainie, mou – Watter kategese-materiaal moet my gemeente kies? Deel 3: Modkats